Memoir of a Snail

Memoir of a Snail 2024ko Adam Elliot australiar zinema zuzendariaren marrazki biziduneko tragikomedia da.sansebastianfestival.com

 Sinopsia 

Grace Pudel ohe baten ondoan dago; Pinky izeneko emakumea etzanda dagoen ohearen ondoan. Pinky marru eta arnasestuka dabil, heriotzaren atarian, eta, tentsio une batzuen ondoren, azken arnasa botako du. Gracek lorategira eramango ditu emakumearen errautsak, eta, egurrezko banku batean eseri ondoren, ontzi batean gordeak zituen barraskiloak aske utziko ditu. Horien artean dago Sylvia Plathen izena jaso duena, Graceren gustukoena, eta, hura astiro-astiro aldentzen den bitartean, emakumeak bere bizi istorioa kontatzeko aukera izango du. Grace eta Gilbert bikiak goizegi irten ziren amaren sabeletik, eta horrek amaren heriotza eragin zuen. Aitarekin igaro zuten haurtzaroa anai-arrebek; auto batek harrapatuta paraplegiko gelditu zen malabarista ohia zen aita, eta, ordutik, alkoholizatuta igarotzen zituen egunak. Aita hiltzean, ordea, anai-arrebak banandu egingo dituzte. Bata bestearen sostengua dira, eta banaketak bizimodu bakarti batera behartuko ditu. Gilbert, zeinak txikitatik piromano zantzuak erakusten baititu, fruta negozio bat daraman eta sekta erlijioso bateko kide den familia batek adoptatuko du, eta egunean lau aldiz errezatzera behartuko dute. Grace, berriz, autolaguntza liburuak irakurtzeko zaletasuna duen bikote batek hartuko du etxean, baina swinger festetara joateko ohitura dutenez, haurrak denbora asko pasatuko du bakarrik, barraskiloz inguratuta.

 Erreferentziak 

 Kanpo estekak 

Kategoria:Australiako filmak
Kategoria:Drama-komedia filmak
Kategoria:Marrazki bizidunetako filmak
Kategoria:Bikiei buruzko filmak
Kategoria:Obesitateari buruzko filmak
Kategoria:Australian girotutako filmak
Kategoria:1970eko hamarkadan girotutako filmak